Christine Margaret Sinclairová (* 12. jún 1983, Burnaby, Kanada) je kanadská futbalistka, držiteľka dvoch bronzových medailí z Letných olympijských hier 2012 v Londýne a 2016 v Rio de Janeiro. V roku 2012 získala ocenenie Lou Marsh Trophy, ktoré sa od roku 1937 udeľuje najlepšiemu športovcovi alebo športovkyni Kanady medzi mužmi aj ženami a ocenenenie Bobbie Rosenfeld Award pre najlepšiu športovkyňu Kanady výlučne medzi ženami. Je hráčkou klubu Portland Thorns FC v americkom štáte Oregon.